Trelis/gawiki huggingface dataset:
Ruaidhrí Mear Ua Dubhda. Rí Uí Fhiachrach Mhuaidhe ba ea Ruaidhrí Mear Ua Dubhda (beo 1143-1162).
Taichleach mac Néill Ua Dubhda ba ea athair Ruaidhrí Mhear.
Ní fios dátaí a réimis, ach dar le "Araile do fhlathaibh Ua nDubhda", bhí sé i gcoróin idir Aodh mac Muircheartaigh Ua Dubhda (bás 1143) agus An Cosnamhaigh Ua Dubhda. Deirtear ann go raibh sé ina "ri o Roba go Codnuigh.
An Cosnamhaigh Ua Dubhda. Rí Uí Fhiachrach Mhuaidhe ba ea An Cosnamhaigh Ua Dubhda (bás 1162). Dubh Easa (bás 1190) ba ea a bhean chéile.
Taichleach Ua Dubhda. Rí Uí Fhiachrach Mhuaidhe ba ea Taichleach Ua Dubhda (bás 1192).
Daphne Wright. Is ealaíontóir Éireannach í Daphne Wright (a rugadh sa bhliain 1963), agus comhalta tofa d’Aosdána.
Tá sí lonnaithe in Briotó ó na 1990idí ar aghaidh. Déanann an Frith Street Gallery i Londain ionadaíocht ar Wright.
Taispeántas iardhearcach, 'Emotional Archaeology', 2016-2017.
Cur i láthair aonair iardhearcach ba ea an taispeántas 'Emotional Archaeology' dá healaín choincheapúil ina léirítear polaitíocht dhorcha, a bhí ar siúl san Arnolfini, Bristol, lena saothair mhóra dhealbhóireachta i dteannta scannán, priontaí, líníochtaí agus saothar nua.
Ríthe Umhaill. Bhíodh Ríthe Umhaill i réim ar Umhaill, ríocht suite i gContae Mhaigh Eo an lae inniu. 
Bhí Tuath mhac nUmhoir leathstairiúil i gceannas sa cheantar ó dhúchas. Taoisigh luathstairiúil ann ba ea na hUmaill. Glacadar an t-ainm Uí Bhriúin Umhaill chun bréag ghaol a mhaíomh le clann Uí Bhriúin féin. Faoin 12ú haois ghlac an rítheaghlach an sloinne Ó Máille agus áiríodh iad le clann Uí Dubhda, Uí Fhlaithbheartaigh agus Mhic Conraoi mar chlann na farraige den scoth sna Connachta.
An Céachta agus na Réaltaí. Léiríodh an dráma An Céachta agus na Réaltaí (Béarla: "The Plough and the Stars)" de chuid  Sheáin Uí Chathasaigh den chéad uair in Amharclann na Mainistreach ar 8 Feabhra 1926. Ainmníodh é i ndiaidh "an Chamchéachta", an bhratach shóisialach de chuid Arm Cathartha na hÉireann.
Rinne Seán Ó Carra aistriúchán Gaeilge ar an dráma a céadléiríodh sa Taibhdhearc ar an 23 Samhain 1980.
Plota.
Caitear súil sa dráma ar dhearcadh na ngnáthdhaoine i leith Éirí Amach 1916. Is é is ábhar don dráma ná an dóigh a ndeachaigh an pholaitíocht réabhlóideach i gcion ar mhuintir na slumaí i mBaile Átha Cliath.
Glacadh.
Bhí uafás sa lucht féachana ag an am mar gheall ar an léiriú a thug sé ar Éirí Amach na Cásca. Lean círéibeacha an léiriú. Bhí an "Plough and the Stars" ceaptha mar dhráma frithchogaidh. Ach is é an chiall a bhain an lucht féachana as ná gur dráma frithnáisiúnaíoch a bhí ann.
Bhí an scliúchas cosúil leis na círéibí a lean an "Playboy of the Western World" le John Millington Synge sa bhliain 1907. 
Ach chuaigh an scéala i bhfeidhm go mór ar an bpobal níos déanaí. Mar sin, d'éirigh an Cathasach as a jab le cromadh ar an scríbhneoireacht go lánaimseartha.
Tadhg mac Diarmada Ó Máille. Rí Umhaill ba ea Tadhg mac Diarmada Ó Máille (bás 1467).
Diarmaid Ó Máille. Rí Umhaill agus Ceann na Fine ba ea Diarmaid Ó Máille (bás 1415).
Deirtear i nAnnála na gCeithre Máistrí, conas a bhain sé a cheannaireacht amach:
Aodh Ó Máille. Rí Umhaill agus Ceann na Fine ba ea Aodh Ó Máille (bás 1415).
Insítear i nAnnála na gCeithre Máistrí a chinniúint:
Domhnall Ó Máille (III). Rí Umhaill agus Ceann na Fine ba ea Domhnall Ó Máille (bás 1401).
An tríú Domhnall Ó Máille ba ea é, tar éis na ríthe Domhnall Ó Máille (I) (bás 1176) agus Domhnall Ó Máille (II) (bás 11ú Samhain 1337). Ní fios áfach a fháil leo siúd.
Ní fios go cruinn fad a réimis. Ní deirtear sna hannála ach:
Domhnall Ó Máille (II). Rí Umhaill ba ea Domhnall Rua Ó Máille, (bás 11ú Samhain 1337).
De shliocht Mhaille mhic Conaill ba ea Domhnall. Deirtear gurbh é Bhrian mac Domhnaill Ó Máille a athair, agus go raibh deartháir aige darbh ainm Diarmaid. Bhí ar a laghad triúr mac ag Domhnall: Cormac, Brian agus Tadhg.
Tharla achrann i gcúige Connacht sna 1330í de bharr Burke Civil War. Is amhlaidh gur maraíodh Domhnall agus a mhac Cormac sa choimhlint. Deirtear i nAnnála na gCeithre Máistrí:
Bhí ceathrar mac ag Cormac, mar a bhí Maol Seachlainn, Maghnus, Eoghan agus Muireadhach, agus ní fheictear a shliochtaigh sna ginealaigh atá ar marthain. Is amhlaidh go ndeachaigh sliochtaigh Dhomhnaill Rua i léig, agus gur tháinig sliochtaigh Eoghain mhic Dhiarmada Uí Mháille, nia Domhnaill, ina n-ionad. Bhí beirt mhac déag sa chlann ag Eoghan, agus meastar gur dá mhuintir iad gach rí Umhaill as sin amach.
Domhnall Ó Máille (I). Rí Umhaill agus Ceann na Fine ba ea Domhnall Ó Máille (bás 1176). 
Tugann H. T. Knox, an ginealach a leanas dó:
Bhí mac amháin ag Domhnall féin, Brian, agus mic leis ná Domhnall Ruadh (bás 1337) agus Diarmaid.
Craobh ghinealaigh.
 Domhnall Ua Máille, died 1176.
 |
 Brian
 |
 Diarmait
 |
 Eoghan mac Diarmait Ó Máille
 |_____________________________________________________________________________________________________________________________
 | | | | | | | | | | | |
 Diarmait Domnall Conor Maine Brian Ruaidhri Maelsechlainn Donchadh Tomas Maghnus Aedh Tadhg Ballach
 | | |__________________________________________
 | | | | | |
 | | Dubhgall Muiredhach Tuathal Maelsechlainn (died 1396)
 | |______________________________________________________________
 | | | | | |
 | Cormac Cruinn Ó Máille Eoghan Brian Cormac Buadhach Ruaibh
 | died 1384.
 |___________________________________________
 | | | | |
 Cormac Diarmait Eoghan Dubhdara Tadhg
Gilla na nInghen Ua Cobhthaigh. Rí Umhaill ba ea Giolla na nIníonacha Ó Cofaigh (Meán-Ghaeilge Gilla na nInghen Ua Cobhthaigh) (bás 1004).
Cairbre mac Cinaedh. Rí Umhaill ba ea Cairbre mac Cinaedh (bás 847).
Ní fios ach fíorbheagán maidir le Cairbre. Feictear a thásc i nAnnála na gCeithre Máistrí sin bhliain 847.
Cosgrach mac Flannbhrath. Rí Umhaill ba ea Cosgrach mac Flannbhrath (bás 812).
Ní léir é an gaol idir Cosgrach agus na ríthe a bhí ann roimhe féin, .i. Dunghal mac Flaithniadh (bás 776) agus Aedhghal (bás 779), óir nach bhfeictear iad siúd sna ginealaigh atá ar marthain. 
Is fíor é, áfach, gur mhac le Flannabhra (bás 773) é, agus gur tháinig sé i gcoróin i gcomharbacht ar a dheartháir, Flathghal mac Flannbhrath, sa bhliain 782. Bhí sé i réim le tríocha bliain. Dá shliocht iad gach rí Umhaill, is amhlaidh. Is doiléir í an chomharbacht ámh le roinnt glún anuas ina dhiaidh. 
Sinsear eapainmneach chlann ]]Uí Mháille]] na ea Maille mac Conaill mhic Cosgraigh.
Flathghal mac Flannbhrath. Rí Umhaill ba ea Flathghal mac Flannbhrath, (bás 782).
Ní léir é an gaol idir Flathghal agus dá rí a bhí ann roimhe, óir nach bhfeictear iadsan sna ginealaigh. Is fíor é, áfach, gur mhac le Flannabhra (bás 773) é, agus gur tháinig a dheartháir, Cosgrach, i gcomharbacht air sa bhliain 782. 
Is dóigh é go raibh ar a laghad dá ghéag an rítheaghlaigh in iomaíocht le haghaidh an ríogacht, sular tháinig mic Fhlannabhrath i gceannas.
Aedhghal. Rí Umhaill ba ea Aedhghal (bás 779).
Ní fios an gaol a bhí ann idir Aedhghal agus a réamhtheachtaí, óir nach bhfeictear é sna ginealaigh.
Dunghal mac Flaithniadh. Rí Umhaill ba ea Dunghal mac Flaithniadh (bás 776).
Ní fios an gaol a bhí ann idir Dunghal agus a réamhtheachtaí, Flannabhra, óir nach bhfeictear é sna ginealaigh.
Flannabhra. Rí Umhaill, suite thart ar Chuan Mó i gContae Mhaigh Eo, ba ea Flannabhra (bás 773). Meastar gurbh é an chéad rí stairiúil sa cheantar. 
Tugtar do an ginealach a leanas:
Más fíor, de shliocht Uí Bhriúin na gConnacht é Flannbhra. Meastar and ag staraithe amhail is H. T. Knox gur bréag-ghinealach atá i gceist anseo, ag iarraidh naisc pholaitiúil le ríthe na gConnacht a chruthú.
Sinsear eapainmneach chlann Ó Máille ba ea fionnó le Flannbhra, Maille mac Conaill.
Dún Richmond (músaem i mBaile Átha Cliath). Beairic airm ba ea Dún Richmond sna 1910idí agus 1920idí, i mbruachbhaile Inse Chór i ndeisceart Bhaile Átha Cliath, Bhí dlúthbhaint ag an séadchomhartha stairiúil seo le Saoirse na hÉireann.
Stair.
Tógadh an dún sa bhliain 1910.
Sa bhliain 1916, tar éis na gcásanna géillte ba chúis leis an deireadh le hÉirí Amach 1916, baineadh úsáid as Dún Richmond mar an t-ionad coinneála do níos mó ná 3,000 fear agus bean a rabhthas den bharúil gur ghlac siad páirt san Éirí Amach. Sórtáladh na príosúnaigh ina ngrúpaí i spórtlann an fhoirgnimh ionas go bhféadfadh na húdaráis na ceannairí a aithint agus cinneadh a dhéanamh i dtaobh pionóis oifigiúla.
Ligeadh cuid acu amach ach gearradh pionós dian ar dhaoine eile. Má bhíothas den bharúil go raibh príosúnach ina reibiliúnach, cuireadh go campa príosúin é – i Sasana, sa Bhreatain Bheag, nó i dTuaisceart Éireann go minic. Cuireadh sínitheoirí an Fhorógra chun báis toisc go rabhthas den tuairim gurbh iadsan na daoine ba mheasa de lucht an Éirí Amach. Ba i nDún Richmond a ghearr arm na Breataine pionós ar na mílte Éireannach agus iad meáite ar dhíoltas a bhaint amach.
Reáchtáladh an chéad armchúirt i leith cheannairí an Éirí Amach i nDún Richmond ar an 2 Bealtaine 1916. Cuireadh chuig Príosún Chill Mhaighneann iad ní b’fhaide anonn lena gcur chun báis. Bhí Pádraig Mac Piarais, Tomás Mac Donnchadha agus Tomás Ó Cléirigh ar an gcéad dream sin ar cuireadh pianbhreith orthu.
Músaem.
Osclaíodh an dún mar Mhúsaem go hoifigiúil an 2 Bealtaine 2016. Is dáta é sin a tháinig leis an gcomóradh céad bliain ar an gcéad armchúirt i leith cheannairí an Éirí Amach, a reáchtáladh ar an suíomh céanna. 
Rinne Comhairle Cathrach Bhaile Átha Cliath athfhorbairt ar an Ionad Cuairteoirí nua mar chuid de Chlár Comórtha Céad Bliain Éire 2016. Osclófar é don phobal i mí an Mheithimh 2016 mar áis idirghníomhach ilmheáin do thurasóirí, ina ndéanfar scéal an tsuímh a rianú. 
Cuairteanna.
Tá an tIonad Cuairteoirí nua i nDún Richmond ina acmhainn iontach do mhuintir na háite agus do thurasóirí araon, agus do dhuine ar bith a bhfuil spéis acu sa stair. Tá seomra tae nua agus gairdín tírdhreachaithe le haghaidh machnaimh ann freisin. Inniu tá Reilig an Droichid Órga, atá in aice láimhe, sna turais phoiblí ar Dhún Richmond freisin.
Ríthe Uí Mhaine. Ríocht Ghaelach suite in oirdheisceart chúige Chonnacht ba ea Uí Mhaine, agus inti ná Contae na Gaillimhe taobh thoir de Bhaile Átha an Rí, agus deisceart agus lár Chontae Ros Comáin.
Sa ré réamhstairiúil, creidtear go síneadh an ríocht trasna na Sionainne, agus 8ú haois, le seal gairid siar go dtí Cuan na Gaillimhe. Ríocht neamhspleách a bhí inti ó dhúchas, agus fo-ríocht go dtí deireadh na meánaoise.
Is é an géag sinsearacht aitheanta Uí Ceallaigh Uí Mhaine ná Uí Ceallaigh "de Gallach agus Tycooly" (féach Uaisleacht Éireannach, Ceann na Fine agus Tiarnaí na hImpireachta Rómhánaí Naofa). I measc géag eile, tá: Uí Cheallaigh Eachroma, Uí Cheallaigh an Mhullaigh Mhóir, Uí Cheallaigh "Clondoyle", Uí Cheallaigh Gaillimhe, Uí Cheallaigh Iarthar Chláir, Uí Cheallaigh "Gurtray", Uí Cheallaigh na Scríne agus Uí Cheallaigh Fhearghaile.
Máine Mór. Bunaitheoir ríocht Uí Mhaine ba ea " Máine Mór mac Eochadha (beo 4ú haois).
Beatha.
De shliocht Colla dá Chríoch as Oirialla ba ea Máine Mór. I dteannta lena athair, Eochaidh Ferdaghiall agus a bheirt mac Breasal agus Amhlaibh, chuaigh ​sé chuig cúige Chonnacht ag lorg tailte nua. Rinne siad ruathar ar an rí áitiúil, Cian d'Fhearaibh Bolg, rí na bhFear Bolg (féach Soghain agus Senchineoil agus miondreamanna eile). Le cuidiú ó Naomh Greallan, chloígh siad a naimhde agus lonnaigh siad sna tailte. D'éirigh Greallan ina naomhphátrún Uí Mhaine.
Bhí Máine Mór i gcoróin le cúig bliain. Is sinsear é desna clanna a leanas: Uí Lallaigh, Uí Mhadadháin, Uí Cheallaigh, Uí Fhallamháin, Uí Neachtain, Mhic Thréanfhir, i measc eile.
Tháinig a mhac Breasal i gcomharbacht air, agus bhí seisean i réim le tríocha bliain.
Ríocht na Sairdíne. Bhí Ríocht na Sairdín, dá ngairtear Ríocht Shaváí-na Sairdíne, Piedmont-an tSairdín, nó Saváí-Piedmont-an tSairdín le linn na tréimhse Shaváí, ina stát i nDeisceart na hEorpa ón 14ú haois luath go dtí lár an 19ú haois.
Maille mac Conaill. Sinsear eapainmneach de chlann Uí Mháille ba ea Maille mac Conaill, as Umhaill i gContae Mhaigh Eo.
Cosgrach mac Flannbhrath, rí Umhaill (died 812), ba ea seanathair Mhaille, agus Flannabhra mac Cumusgraigh (bás 773) a shin-seanathair. Bhí uncail aige, Colmán, ina shinsear chlann Uí Cholmáin, agus uncail eile, Fearghas, ina shinsear Uí Fhearghasa agus Muintir Rúnaí. Bhí deartháir aige gan ainm ach ina shinsear Uí Ghormghaile.
Ní fheictear Maille féin sna hannála Éireann, ach tá sé ann i nginealaigh éagsúla amhail is Leabhar na nGinealach le Dubhaltach Mac Firbhisigh. Bunaithe ar an bhfoinse úd atá an ginealach le H. T. Knox, le fáil ina shaothar, "The History of Mayo". 
Glac sliochtaigh Mháille a ainm mar shloinne ag deireadh na 11ú haoise nó go luath sa 12ú, agus a fhionnó Dubhdara an chéad duine. Tugann Knox ginealaigh do Dhomhnall Ruadh Ó Máille, a maraíodh sa bhliain 1337, mar a leanas:
Is fíor fós gur sloinne mór le rá é Ó Maille i gContae Mhaigh Eo agus ina cuid staire.
Aisha (bean Mhahamad). Bhí Aisha, nó Ā’ishah bint Abī Bakr {عائشة بنت أبي بكر} (timpeall 613/614 – 678) i measc na mban céile a bhí ag Mahamad. Dar leis na Sunnaígh, bhí páirt thábhachtach aici i bhforbairt an sharia, mar dhuine de na príomhfhoinsí le aghaidh hadith a dhearbhú (tuairiscí ar na focail, ar na gníomhartha agus ar an bhfaomhadh intuigthe trínar chuir Mahamad a chuid teagaisc maidir leis ceisteanna creidimh, moráltachta agus na sochaí in iúl, ... i dtuairim a lucht leanúna.) 
I measc na Sunnaíoch, tá sé de cháil ar Aisha gur bhean fhiosrach léannta a bhí inti agus go raibh sí go mór i bhfabhar chearta na mban agus oideachas a thabhairt dóibh, go speisialta maidir leis an sharia agus gnéithe eile d'Ioslam. 
Os a choinne sin, tá an-drochbharúil ag na Siaigh di, toisc gur chuir sí in aghaidh Ali; cuireann siad Fatima agus Aisha i gcodarsnacht le chéile, agus an dara bean thíos leis, agus níl iontaoibh acu aisti mar fhoinse d'ahadith.
Ina theannta sin, tá conspóid ann fós, i measc na Moslamach agus idir Moslamaigh agus neamh-Moslamaigh, maidir le cén aois a bhí Aisha nuair a phós sí Mahamad agus nuair a cuireadh an pósadh i gcrích (tá na meastacháin idir sé bliana agus naoi mbliana déag d'aois agus idir naoi mbliana agus naoi mbliana déag d'aois, faoi seach.)
Fitzcarraldo (scannán Werner Herzog). Stiúr Werner Herzog (de chuid na Gearmáine) an scannán Fitzcarraldo sa bhliain 1982.
Plota.
Tá an scannán bunaithe ar scéal dochreidte, ach scéal fíor. Seo scéal Brian Sweeney Fitzgerald, fiontraí Éireannach, atá meáite ar Enrico Caruso agus áras ceoldrámaíochta a thabhairt chuig an gcuid sin is iarghúlta d'fhoraois na hAmasóine.
Ní dhearna an fear déanta scannán, Werner Herzog, leathiarracht riamh é, agus is é an scéal céanna ag an bpríomhaisteoir, Klaus Kinski. Eatarthu éiríonn leo cuid de na radharcanna is cáiliúla a chur ar fáil dúinn i stair na cineamatagrafaíochta, gan aon éifeachtaí speisialta, gan aon chleasanna.
Tuilte Eorpacha (Iúil 2021). Fuair 328 duine marbh (184 sa Ghearmáin, 58 sa Tuirc, 42 sa Bheilg srl) de bharr na dtuilte san Eoraip ar 15/16 Iúil 2021, in iarthar na Gearmáine a bhformhór.
Tháinig na tuilte aniar aduaidh ar chónaitheoirí sna réigiúin a buaileadh. Rinneadh tithe a leagan agus a scuabadh chun bealaigh. Chuaigh aibhneacha sa cheantar thar a mbruacha de bharr na díle báistí. Ní bhfuair an pobal aon rabhadh faoi na heachtraí. Bhí na na deicheanna míle nó níos mó aslonnaithe as a dtithe. 
Tharla tuilte sa Ghearmáin chomh maith le linn samhradh 2002.
Eachtraí.
Ba ea í an Ghearmáin is measa a bhí buailte. Ach bhí an Bheilg, Lucsamburg agus an Íslitír buailte go dona freisin. Fuair beirt fhear dóiteáin bás fiú (i mbailte Altena agus Wedohl).
Ar an 16 Iúil, fógraíodh gur maraíodh breis daoine i sciorradh talún in Erftstadt-Blessem na Gearmáine.
Breasal mac Maine Mhóir. Dara rí Uí Mhaine ba ea Breasal mac Maine Mhóir (Meán-Ghaeilge Bresal mac Maine Móir) (beo 4ú-5ú haois).
Bhí sé ar an bhfód nuair a bunaíodh ríocht Uí Mhaine ag a athair agus a sheanathair.
Bhí cúigear mac le Breasal, .i. Fiachra Finn, Dallán, Conall, "Creamthand" agus Maine Mall.
Dar le John O'Donovan, ag lua sean-dáin, bhí Breasal i gcoróin le tríocha bliain nuair a fuair sé bás le hadhairt, rud iontach agus an oiread sin cogaí troidte aige.
Fiachra Finn. Tríú rí Uí Mhaine ba ea Fiachra Finn mac Breasail (beo 5ú haois).
Bhí ceathrar mac le Fiachra, .i. " Amlaib, Cairpri, Eochaidh," agus "Seisgnia".
Dar le John O'Donovan, ag lua sean-dáin, bhí Fiachra Finn i gcoróin le seacht mbliana déag nuair a mharaigh a dheartháir Maine Mall go fealltach é. Deirtear gur 'túr i gcoimhlint agus i gcath’ é Fiachra Finn. Is sinsear é de chlanna Uí Neachtain agus Uí Lallaigh.
Conall Cas Ciabhach. Ceathrú rí Uí Mhaine ba ea Conall Cas Ciabhach mac Breasail (beo 4ú/5ú haois).
Dallán mac Breasail. Cúigiú rí Uí Mhaine ba ea Dallán mac Breasail (beo 5ú haois).
Fiachra Finn agus Conall Cas Ciabhach ba ea a dheartháireacha.
Bhí triúr mac le Dallán, .i. Duach, Lughaidh agus Loman.
Dar le John O'Donovan, bhí Conall i gcoróin le dhá bhliain is fiche sular maraíodh é.
Duach mac Dalláin. Séú rí Uí Mhaine ba ea Duach mac Dalláin (beo 5ú/6ú haois).
Deartháir le Lughaidh ba ea é.
Dar le John O'Donovan, bhí Duach i gcoróin le haon bhliain déag sula bhfuair sé goin a bháis agus bádh é.
Lughaidh mac Dalláin. Seachtú rí Uí Mhaine ba ea Lughaidh mac Dalláin (5ú/6ú haois).
Bhí cúigear mac le Lughaidh, .i. beirt Eoghan, "Cremthand Cael", Fearadhach agus "Findall Fathach". Deartháir le Duach ba ea é.
Dar le John O'Donovan, bhí 
Lughaidh i réim le ceithre bliana déag siar bhfuair sé bás le hadhairt.
Francofonia (2015). Sa scannán ilghnéitheach Francofonia (2015), tugtar léargas ar stair an Louvre ó aimsir na hAthbheochana go dtí an lá atá inniu ann. Forghabháil na Naitsithe ar chathair Pháras i 1940 agus mar a tháinig seoda an Louvre slán atá mar chroílár an scannáin seo. 
Scéal.
Feicimid Marianne, siombail Phoblacht na Fraince, agus Napoleon ina steillbheatha agus iad ag siúl na bpasáistí ag plé na saothar áille ealaíne atá i gcoimeád sa dánlann iomráiteach seo.
Faoin am a tháinig an Cunta Franz Wolff-Metternich go dtí an iarsmalann, bhí an chuid is mó de na saothair ealaíne imithe agus curtha i dtaisce in áiteanna difriúla ar fud na tíre. Bhí sé de dhualgas airsean tuairisc na bpictiúr a chur agus cuntas a choinneáil ar an méid a bhí fágtha. Iarrann an Gearmánach borb, éilitheach comhoibriú iomlán ó stiúrthóir an mhúsaeim, Jacques Jaujard, fear stuama, cúirtéiseach, atá ar dhuine den bheagán státseirbhíseach atá fós fágtha i gcathair Pháras.
Léiriú.
Stiúir Alexander Sokurov an scannán sa bhliain 2015. 
Bronnadh dhá ghradam ar an scannán seo ag Féile Scannán na Veinéise, 2015.
Cath Edgehill. Cath riartha de Chéad Chogadh Cathartha Shasana ba ea Cath Edgehill (nó Edge Hill). Troideadh é in aice le Edge Hill agus Kineton, i ndeisceart Warwickshire, Dé Domhnaigh, 23 Deireadh Fómhair, 1642.
Briseadh síos gach iarracht ar chomhréiteach bunreachtúil idir an Rí Séarlas agus an Pharlaimint go luath i 1642. Chruinnigh an Rí agus an Pharlaimint arm mór chun a mbealach a dhéanamh le fórsa arm. I mí Dheireadh Fómhair, ag a bhunáit shealadach in aice leis Shrewsbury, bheartaigh an Rí máirseáil go Londain d’fhonn troid chinntitheach a chur i bhfeidhm le príomharm na Parlaiminte, faoi cheannas Iarla Essex. 
Go déanach an 22 Deireadh Fómhair, fuair an dá arm gan choinne go raibh an namhaid cóngarach. An lá dár gcionn, tháinig an t-arm Ríogaí ó Edge Hill chun cath a chur i bhfeidhm. Tar éis d'fhórsaí na Parlaiminte ionsaí airtléire a dhéanamh, rinne na Ríoga ionsaí orthu. Is éard a bhí sa dá arm den chuid is mó na trúpaí gan taithí agus uaireanta feistithe go dona. Theith go leor fir ón dá thaobh nó d'imigh siad i mbun bagáiste a namhaid a scriosadh, agus ní raibh ceachtar arm in ann buntáiste cinntitheach a fháil.
Tar éis an chatha, d’athchrom an Rí ar a mháirseáil ar Londain, ach ní raibh sé láidir go leor chun an mhílíste cosanta a shárú sula bhféadfadh arm Essex iad a threisiú. Chuir toradh neamhchinniúnach Chath Edgehill cosc ar cheachtar den dá thaobh bua tapa a fháil sa chogadh, a mhair ceithre bliana sa deireadh.
Cúlra.
Nuair a dhealraigh sé don Rí Séarlas I nárbh fhéidir aon chomhaontú leis an bParlaimint maidir le rialtas na ríochta a bhaint amach, d’fhág sé Londain an 2 Márta 1642 agus chuaigh sé go tuaisceart Shasana. Thuig an Pharlaimint agus an Rí araon go raibh coinbhleacht armtha dosheachanta, agus d’ullmhaigh siad chun fórsaí a chruinniú le chéile. D'achtaigh an Pharlaimint Reaacht Mílíste, trína d'éiligh sí údarás ar chuideachtaí mílíste (Béarla: "trained bands") na tíre, agus óna phríomhchathair shealadach Eabhrac, dhiúltaigh Charles do naoi dTogra Déag na Parlaiminte agus d'eisigh sé Coimisiúin Chóirithe, ag ordú d' Ard-Leifteanant gach contae fórsaí a earcú don Rí.
Marcach (leasainm). D'úsáid na Maolchinn (Béarla: "Roundheads") an téarma Marcach (An Béarla:"Cavalier") ar dtús chun achasán a chaitheamh ar lucht tacaíochta an Rí Séarlas I agus a mhac Séarlas II. le linn Chogadh Cathartha Shasana, na hIdir-ríochta, agus na hAthghairme (1642 - c. 1679 ). Ghlac na Ríogaigh féin leis ina dhiaidh sin. Cé gur thagair sé ar dtús do dhearcaí agus iompar polaitiúil agus sóisialta, ar cuid an-bheag í baill éadaigh, bhí sé aitheanta go láidir ina dhiaidh sin le héadaí faiseanta na cúirte ag an am. Is minic a mheastar gur Marcach aircitíopúil é an Prionsa Rupert, ceannasaí ar chuid mhór de marcra Shéarlais.
Feradhach mac Lughadha. Ochtú rí Uí Mhaine ba ea Fearadhach mac Luighdheach (beo 6ú haois).
Bhí triúr mac ag Fearadhach, .i. "Cairpri Crom, Cairpri Mac Feithine" agus "Nadsluaig".
Dar le Seán Ó Donnabháin, bhí Fearadhach i réim le ceithre bliana is fiche, sular maraíodh é ag a chomharba, Maine mac Cearbhaill.
George Russell. Tiománaí Foirmle a hAon ó Shasana is ea George William Russell, a rugadh ar 12 Feabhra 1998 i King's Lynn . I 2022, ghlac sé páirt i gCraobh Dhomhanda Foirmle a hAon leis an bhfoireann Mercedes. Thiomáin sé le Williams roimhe sin.
Athchur na Seacaibíteach.  
Tharla Athchur na Seacaibíteach (nó an tAthchur) i ríochtaí Shasana, na hAlban agus na hÉireann sa bhliain 1660 nuair a d’fhill an Rí Séarlas II ó dheoraíocht san Eoraip. Tugadh an Idir-ríocht (1649–1660) ar an tréimhse roimhe sin den Chosantóireacht agus de na cogaí sibhialta. 
Úsáidtear an téarma "an tAthchur" (agus "an Reistiréisean") freisin, chun cur síos a dhéanamh ar an tréimhse de roinnt blianta ina dhiaidh sin, inar bunaíodh socrú polaitiúil nua. Is minic a úsáidtear é chun réimeas iomlán Rí Séarlas II (1660–1685) a chlúdach agus go minic réimeas gairid a dheartháir níos óige, an Rí Séamas II (1685–1688). I gcomhthéacsanna áirithe d'fhéadfadh sé a úsáid do thréimhse iomlán na Seacaibíteach ina dhiaidh sin a chlúdach chomh fada agus bás na banríona Áine agus le teacht i gcoróin an Rí Seoirse I (de chuid na) Hanófarach sa bhliain 1714.
Marcán. Deichiú rí Uí Mhaine ba ea Marcán (bás 556).
I ndiaidh chéad rí Uí Mhaine dá bhfuil fianaise ann dó, .i. Maine mac Cearbhaill, tháinig dhá rí leathstairiúla, agus Marcán an chéad acu.
Is duine ar leith é Marcán, óir nach bhfeictear é sna ginealaigh, agus níl clann ar bith ann a mhaíonn gurb é a sinsear é.
Níl ach rí amháin eile leis an ainm céanna, .i. Marcán mac Tommáin (maraithe 653), ach ní fios an bhfuil gaol ann eatarthu.
Cairbre Crom. Aonú rí déag Uí Mhaine ba ea Cairbre Crom (beo c. 556).
De shliocht é Cairbre de Mháine Mór, bunaitheoir Uí Mhaine i lár na 4ú haoise. Meastar gurbh é an rí leathstairiúil deireanach i ríocht Uí Maine, agus é beo sa dara ceathrú den 6ú haois.
Fearadhach mac Lughaidheach ba ea athair Chairbre, agus "Cairpri Mac Feithine" agus "Nadsluaigh" a dheartháireacha. Tugtar a ginealach mar a leanas:
Is sinsear é Cairbre a bheag nó a mhór de gach ceannaire Uí Mhaine agus Síol Anmchadha, óna ré féin go dtí bunú Ríocht na hÉireann, .i. tréimhse míle bliain. Insítear i Leabhar Uí Mhaine:
Bhunaigh Anmchadh mac Eoghain Bhuaic (bás c. 757), ríocht Síol Anmchadha, luaite thuas mar " deiscert O Maine". I measc clann de mhuintir Anmchadha, tá Mhic Uallacháin agus Uí Madadháin.
Sinsear Thadhg Mór Ó Ceallaigh (bás 1014) ba ea Eoghan Finn. Sinsear Chlann Uí Cheallaigh ba ea Tadhg, luaite thuas mar " tuaiscert O Maine."
Bhí an t-ainm céanna ag an mbeirt Eoghan, b'fhéidir toisc go raibh máithreacha éagsúla acu.